Anne Hustad

Anne Hustad (født 11. januar 1951 i Molde) er en norsk bibliotekar. I perioden 2006–2010 var hun valgt leder av Norsk Bibliotekforening.

Hustad har siden 1995 vært hovedbibliotekar ved Høgskolen i Molde. Hun har vært ansatt ved høgskolens bibliotek siden 1986. Tidligere har hun arbeidet ved Universitetsbiblioteket i Oslo (1973–74), Møre og Romsdal fylkesbibliotek (1974–76), Molde bibliotek (1976–84) og Molde vidaregåande skoles bibliotek (1984–86). 

Hun er nestleder i BIBSYS' styre siden 2000, har vært prosjektmedarbeider ved Møreforskning 1989-93, hatt verv i kvinnebevegelsen og deltatt i kommunepolitikken for SV. 

Hun har eksamen fra Statens bibliotek- og informasjonshøgskole fra 1973, studier i organisasjon og ledelse med DH Molde, diplomeksamen i bibliotek- og informasjonsfag fra Høgskolen i Oslo 1995, og Riksbibliotektjenestens lederutviklingsprogram fra 1999.

 Referanser 

Kategori:Norske bibliotekarer
Kategori:Norske foreningspersoner
Kategori:Personer fra Molde kommune